Na temelju članka 287. i 289. Zakona o socijalnoj skrbi („Narodne novine“ broj: 18/22, 46/22, 119/22, 71/23, 156/23 i 61/25) članka 29. Statuta Općine Cerna („Službeni vjesnik“ Vukovarsko-srijemske županije, broj 13/09, 2/13, 24/14, 8/18 i 4/21) i članka 84. Poslovnika Općinskog vijeća („Službeni vjesnik“ Vukovarsko-srijemske županije 13/09, 2/13, 8/18 i 2/22) Općinsko vijeće na svojoj 3. sjednici održanoj 30.srpnja 2025.  godine, donosi

               II. IZMJENE PROGRAMA SOCIJALNE SKRBI
ZA 2025. GODINU

Članak 1.
Programom socijalne skrbi utvrđuju se oblik, opseg i način ostvarivanja socijalne skrbi na području općine Cerna.
Članak 2.
Za program javnih potreba u školstvu II. Izmjenama i dopunama utvrđuju se sljedeća sredstva: 
	r.br.
	Naziv aktivnosti
	I. Izmjene i dopune (€)
	II. Izmjene i dopune (€)

	1.
	Pomoć socijalno ugroženom stanovništvu            
	33.308,91 
	65.308,91 

	2.
	Crveni križ                       
	8.626,98 
	8.626,98 

	3.
	Pomoć umirovljenicima                       
	57.000,00 
	61.450,00 

	
	UKUPNO: 
	98.935,89 
	135.385,89 




Članak 3.
Program obuhvaća sljedeće oblike socijalne skrbi:
· jednokratna pomoć za podmirenje osnovnih životnih troškova
· pomoć za podmirenje troškova stanovanja
· redovno financiranje Crvenog križa
· pomoć umirovljenicima


Članak 4.
Pravo socijalne skrbi po ovom Programu pripada samcu i obitelji kada iz opravdanih razloga ne ostvaruje prihode potrebne za najnižu osnovnu egzistenciju, svojim radom, imovinom ili uz pomoć osoba koje su im dužne dati uzdržavanje.

Članak 5.
Jednokratna pomoć podrazumijeva pomoć za nadvladavanje posebnih okolnosti kao što su  pomoći za podmirenje osnovnih životnih troškova, podmirenje posebnih troškova smrt člana obitelji, bolest, starost, invalidnost, elementarna nepogoda, pomoći za plaćanje komunalnih usluga, te pomoći za podmirenje troškova stanovanja.


Članak 6.
Novčane pomoći  i potpore temeljem ove Odluke isplaćivat će se u skladu s prilivom sredstava u općinski Proračun.		
Članak 7.
Postupak ostvarenja prava na socijalnu skrb provodi, te donosi odluku Općinski načelnik.

Članak  8.
Program stupa na snagu osmog dana od dana objave u „Službenom vjesniku“ Vukovarsko-srijemske županije.

REPUBLIKA HRVATSKA
VUKOVARSKO-SRIJEMSKA ŽUPANIJA
OPĆINA CERNA
OPĆINSKO VIJEĆE

KLASA: 400-01/24-01/1
URBROJ: 2196-11-02-25-28			
Cerna, 30. srpnja 2025.				

PREDSJEDNIK
Mario Kesegić, mag.ing.mech







